**EXTRAS - RAPORT**

## privind participarea reprezentanților Autorității Electorale Permanente la reuniunea de lucru *Administrarea proceselor electorale în perioadă de pandemie,* cu Comisia Electorală Centrală din Republica Moldova, în format de videoconferință,

## 14 mai 2020

Autoritatea Electorală Permanentă a transmis o invitație președintelui Comisiei Electorale Centrale din Republica Moldova (CEC RM), privind organizarea unei reuniuni de lucru, în format de videoconferință.

Urmare a transmiterii de către Comisia Electorală Centrală din Republica Moldova (CEC RM) a scrisorii de confirmare, înregistrată la Autoritatea Electorală Permanentă (AEP) cu nr. 4774/06.05.2020, președintele AEP a aprobat organizarea întâlnirii de lucru dintre AEP și CEC RM, în format de videoconferință, în data de 14 mai 2020.

 Întâlnirea a avut ca scop evaluarea provocărilor și riscurilor cu care se confruntă organismele electorale din cele două țări în activitatea de organizare a proceselor electorale în acest an marcat de pandemie, în condițiile în care Republica Moldova are programate alegeri prezidențiale în luna noiembrie, iar în România ar trebui să aibă loc alegeri locale și parlamentare.

 Evenimentul a reunit conducerile celor două instituții, dar și specialiști în domeniul electoral din cadrul Autorității Electorale Permanente și Comisiei Electorale Centrale din Republica Moldova, favorizând schimbul de expertiză în domeniul organizării alegerilor, precum și dezvoltarea cooperării bilaterale în contextul pandemiei COVID-19.

 **Prezentarea participanților și subiectelor dezbătute**;

 **Locație:** Videoconferință prin intermediul aplicației Microsoft Teams;

 **Participanți:**

 AEP a fost reprezentată de președintele AEP, vicepreședintele AEP, șeful Departamentului legislativ, directorul general al Direcției generale sistemul informațional electoral național (DGCSIEN), șeful Departamentului suport organizatoric electoral (DSOE), directorul general al Direcției generale logistică și resurse electorale (DGLRE), directorul general al Departamentului de control al finanțării partidelor politice și a campaniilor electorale (DCFPPCE), șeful Departamentului cooperare internațională și relații publice (DCIRP).

 CEC Republica Moldova a fost reprezentată de președintele CEC Republica Moldova, de vicepreședintele CEC Republica Moldova, de secretarul general, precum și de coordonatorii Direcției management alegeri, al Direcției comunicare, relații publice și mass-media și al Centrului de instruire continuă în domeniul electoral de pe lângă CEC RM.

 În cadrul videoconferinței bilaterale au fost abordate subiecte legate de colaborarea specială dintre cele două instituții, așa cum a fost statuată prin Memorandumul semnat în data de 11 noiembrie 2019 de către președintele AEP și de către omologul său, președintele CEC Republica Moldova.

 Prin acest document, cele două părți s-au angajat să se sprijine reciproc în demersurile de modernizare a sistemelor electorale din țările lor, colaborarea urmând să se concretizeze în schimbul de informații și de expertiză privind soluțiile legislative și tehnice în materie de management electoral, dar și în proiecte comune de îndrumare a personalului electoral și de educare a alegătorilor, precum si schimbul de experiență cu privire la organizarea alegerilor în perioada COVID 19.

 **Concluzii**

Scopul acestei videoconferințe a fost dezvoltarea cooperării bilaterale dintre AEP și CEC Republica Moldova și favorizarea schimbului de experiență cu privire la organizarea alegerilor în perioada COVID 19.

CEC Republica Moldova și-a exprimat un interes deosebit în legătură cu experiența și performanțele AEP în domeniul managementului electoral și al tehnologiei electorale utilizate, urmând ca pe viitor să se extindă subiectele discutate între cele două părți.

Legislația, metodologiile de lucru prezentate și discuțiile aplicate oferă o bază serioasă pentru creșterea expertizei profesionale. Considerăm colaborarea cu CEC Republica Moldova foarte valoroasă și utilă din punct de vedere profesional pentru ambele părți.

 AEP a dobândit experiență în dezvoltarea capacității administrative și apreciază ca fiind foarte utilă și necesară continuarea schimbului de experiență și cu alte instituții similare, în vederea însușirii și consolidării capacității de bună practică la nivel european/internațional, în materie electorală.